Rainer Rahasepp

**Rainer Rahasepp** (sündinud 8. jaanuaril 1976 Petseris) on Eesti politseinik, kirjanik ja luuletaja.

2020. aasta algul ilmus temal esimene luulekogu "Päike pesitseb me põues".

## Elukäik
Raineri esivanemad on pärit Setomaalt. Tema isa vanemad ja isa (Enn Rahasepp) elasid Koss'olka külas (Paul Rahasepp, Kossolka leelokoori pillimees; Nati Rahasepp, laulis Kossolka leelokooris (oli ka eestlaulja) ning kirjutas koorile ka mitmeid laulusõnu. Ema vanemad ja ema (Maria Rahasepp, Põlva Seto Seltsi asutaja) elasid Molodovitsa külas.

Rainer Rahasepp sündis Petseris. 1981. aastal tulid vanemad Värskasse elama (käis Värska lasteaias). Pärast vanemate lahutust kolis ema lastega Põlva lähedal asuvasse Peri külla ja mõne aja pärast Lintesse. Rainer õppis Naha Algkoolis. Peale seda Räpina Keskkoolis ning lõpetas selle 1994. Samal aastal siirdus ta vabatahtlikuna aega teenima Kuperjanovi ÜJP. 1995 õppis Meegomäe lahingukoolis allohvitseriks. 1995–1996 õppis Paikuse politseikoolis.

2006. aastal omandas politseilise kõrghariduse Sisekaitseakadeemias. 

Aastatel 1996–2014 töötas ta Põlva politseiprefektuuris, seejärel Lõuna prefektuuri teabebüroos vanemkorrakaitseametnikuna, kus tema põhiülesandeks oli vabatahtlike töö koordineerimine ja korraldamine.

Aastail 2018–2019 töötas ta Tallinnas arendusosakonna ennetuse ja süüteomenetluse büroos juhtiva korrakaitseametnikuna ning arendas vabatahtlike kaasamisvaldkonda. Seejärel töötas lühikest aega piirivalves, patrullpolitseinikuna ning Otepää valla piirkonnapolitseinikuna. 2021.a aprillist töötab ta Kagu politseijaoskonnas rühmajuhina. 

## Tegevusest seto keele hoidmisel
Rahasepp on võtnud enda südameasjaks seto keeles kirjutamise – et seto keele elujõulisus jääks ja areneks. Ta on avaldanud kaks setokeelset luulekogu, millest esimene ilmus 2021.a. Ta kirjutab seto keeles ka lastele. Nii nägid ilmavalgust pere pärimuslikest lugudest (lisaks omapoolsete lugude lisamisega) kaks lasteraamatut, mis on nii seto kui eesti keeles. Kuna Raineri vanaisa Paul pidas mesilasi, siis sellest ajendatuna ilmus temal nii seto kui ka eesti keeles veel ka lasteraamat „Mesilane Jako.“ Kirjaniku loomingut on korduvalt avaldanud ka setokeelne Täheke ning 2023.a nr 7-8 kirjakeelses Tähekeses ilmus lugu „Volli ja saunavihakene.“

09.10.2024.a toimus XIV Seto Kongress, mil Rahasepp sai saadikuna enim hääli ning osutus valituks Vanemate Kogusse. 13-liikmeline Vanemate Kogu valis Rahasepa Seto Kongressi Vanemate Kogu peavanemaks. Koostöös Võrokeste Kongressi Vanemate Kogu peavanem Rainer Kuubaga vedas ta eest petitsiooni „Seto, võru, mulgi ja tartu keel lõunaeesti piirkonnakeeleks“, mis anti pidulikult üle riigikogu esimehele 22.04.2025.a. 

## Skandaalid
Õhtulehe andmetel mõnitas purjus Rainer koos kolleegidega politseist 1999. aasta 5. aprilli öösel baarikülastajaid. 3. mai määras politseiamet politseinikele karistused pärast distsiplinaarjuurdlust, Rainer sai noomituse ning jäi aastaks ilma teenistusstaaži lisatasust.

## Isiklikku
Ta on abielus Aveli Rahasepaga, neil on tütar Andra ja poeg Ranno.

## Looming
* 2020 luulekogu "Päike pesitseb me põues"
* 2020 luulekogu "Rõõmu kandes"
* 2021 setokeelne luulekogu "Umah keeleh"
* 2021 lasteraamat  "Mamma jutustused / Mamma jutusõ' "
* 2022 setokeelne luulekogu "Ma saisa suurtii veereh"
* 2022 lasteraamat "Mesilane Jako"
* 2022 setokeelne lasteraamat "Miitsirk Jako"
* 2023 lasteraamat "Papa jutustused / Papa jutusõ'"
* 2024 lasteraamat (2., täiendatud trükk)  "Mamma jutustused / Mamma jutusõ'"
* 2024 laste luuleraamat "Aias sibas siilike"

## Tunnustus
* 2016 – "Märka vabatahtlikku" tunnustus vabatahtlike kaasajate kategoorias.
* 2018 – Kodanikupäeva aumärk
* 2024 – Põlvamaa aasta tervisedendaja

### Auhinnad
* 2020 – XIX Artur Adsoni luulevõistlusel "Põlvest põlve" eristusjaotuse parim esitlus.
* 2022 –  Hilana Taarka omakultuuripreemia
* 2023 – Põlva valla kultuuripreemia

## Viited

## Artiklid
* Kagu abipolitseinikud paistavad silma mitmekülgsusega   Lõuna-Eesti Postimees,13. veebruar 2024
* Politseinikust kirjamees: Mamma lood said endale seltsiks papa jutustused Lõuna-Eesti Postimees, 1. veebruar 2024
* Kaugeltki mitte kõik liiklejad pole helkuriga sõbrad Lõuna-Eesti Postimees, 28. detsember 2023
* Ennetus on igal juhul parem kui õnnetus Lõuna-Eesti Postimees, 21. november 2023
* Politseinikust kirjamehe vastsest lasteraamatust õhkub soojust  Lõuna-Eesti Postimees, 3 detsember 2022
* Abipolitseinikud pühendavad kogukonna heaks sadu tunde Lõuna-Eesti Postimees, 2. september 2022
* Luulekogu üllitanud politseinik: elu annab ilusat olemise mekki Lõuna-Eesti Postimees, 26. veebruar 2022
* Politseinik köitis mamma jutustused lasteraamatuks Lõuna-Eesti Postimees, 3. september 2021
*Ka kergliikuriga sõites tuleb reegleid teada Lõuna-Eesti Postimees, 16. juuni 2021
*Poeg äratas emadepäevaks ellu vana laulu Lõuna-Eesti Postimees, 9. mai 2021
*Politseinikust riimimeister üllitas setokeelse luulekogu Lõuna-Eesti Postimees, 3. märts 2021
*"Saanisõit võib olla mõnus, kuid lõbusõidul on ka omad reeglid" LõunaLeht, 11. veebruar 2021
*"Politseinik, kes laseb end oma riimidel kanda" Maaleht, 23. detsember 2020
*"Täiskasvanu liiklusharjumused teedel on laste käitumismustri peegel" Lõuna-Eesti Postimees, 9. september 2020
*"Raamatu avaldanud politseinik täitis oma unistuse" Lõuna-Eesti Postimees, 22. jaanuar 2020
*"Pimeduse saabudes kimbutab tänavail hoolimatuse tont" Lõuna-Eesti Postimees, 23. november 2020
*"Kui pimedus kollitab, siis tark jalakäija ei lollita" Sõnumitooja, 14. november 2018
*"Rõõmsad toonid liikluses sõltuvad meist endist" Lõunaeestlane, 16. mai 2017
*Ausalt abipolitseinikest Vabatahtlike Värav, 2. märts 2017